cyanic-selkie/wikianc huggingface dataset:
Մարկ Հովսեփյան
Ծանոթագրություններ
Կատեգորիա:Հունիսի 5 ծնունդներ Կատեգորիա:1937 ծնունդներ Կատեգորիա:Մագադան քաղաքում ծնվածներ Կատեգորիա:Հայ ռեժիսորներ Կատեգորիա:Հայ օպերատորներ Կատեգորիա:Ռուսաստանի Դաշնության արվեստի վաստակավոր գործիչներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Տոլոսա (Գիպուսկոա)
Տոլոսա (Tolosa, բասկ.՝ Tolosa), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Տոլոսալդեա շրջանում։ Տարածքը կազմում է 37,39 կմ2։ Բնակչությունը 2010 թվականի տվյալներով կազմել է 18 095 մարդ։ Ադմինիստրատիվ կենտրոնից գտնվում է 25 կմ հեռավորության վրա։
Պատմություն
Տոլոսան հիմնադրվել է 1256 թվականին։
Արտաքին հղումներ
Կատեգորիա:Իսպանիայի բնակավայրեր
Հաշվարկման համակարգ (այլ կիրառումներ)
Հաշվարկման համակարգը կարող է վերաբերել՝
Կամիլո Վարգաս
Ակումբային կարիերա
Վարգասը «Սանտա Ֆե» ակումբի սան է։ 2009 թվականի օգոստոսի 9-ին «Ինդեպենդենտե Մեդելին» ակումբի դեմ խաղում կատարել է իր նորամուտը Մուստանգա գավաթի խաղարկությունում ։ Նույն թվականին Կամիլոն ակումբի կազմում դարձել է Կոլումբիայի գավաթակիր։ 2011 թվականի նոյեմբերի 24-ին «Միլոնարիոս» ակումբի դեմ խաղում նա խփել է իր առաջին գոլը իր ակումբի կազմում ՝ հանդիպման ավարտին հակառակորդի տուգանայինից գնդակը գլխի հարվածով ուղարկելով նրա դարպասը ։ 2012 թվականին Կամիլոն դարձել է Ապերտուայի չեմպիոն, իսկ 2013 թվականին նվաճել է Կոլումբիայի Սուպերգավաթը։ 2014 թվականին Վարգասը երկրորդ անգամ դարձել է երկրի չեմպիոն։
2015 թվականի սկզբին Վարգասը տեղափոխվել է «Ատլետիկո Նասիոնալ», որի կազմում իր նորամուտը կատարել է փետրվարի 23-ին՝ «Դեպորտիվո Պաստո» ակումբի դեմ խաղում ։ Նոր ակումբի կազմում անցկացրած իր առաջին մրցաշրջանում նա դարձել է Կոլումբիայի չեմպիոն։
2016 թվականի սկզբին Կամիլոն վարձավճարային հիմունքներով տեղափոխվել է արգենտինական «Արխենտինոս Խունիորս»։ Փետրվարի 6-ին «Տիգրե» ակումբի դեմ խաղում նա կատարել է իր նորամուտն Արգենտինայի առաջնությունում ։ Նույն թվականի ամռանը Վարգասը վարձավճարային հիմունքներով սկսել է հանդես գալ «Դեպորտիվո Կալիում»։ Օգոստոսի 1-ին՝ իր նախկին ակումբ «Ատլետիկո Նասիոնալի» դեմ խաղում նա կատարել է իր նորամուտը նոր ակումբում ։
Միջազգային կարիերա
2009 թվականին Վարգասը Կոլումբիայի երիտասարդական հավաքականի կազմում մասնակցել է Վենեսուելայում անցկացվող Հարավային Ամերիկայի առաջնությանը։ Մրցաշարի ընթացքում նա մասնակցել է Պերուի, Արգենտինայի , Էկվադորի և երկու անգամ Վենեսուելայի հավաքականների դեմ խաղերին։
2014 թվականի հոկտեմբերի 11-ին Սալվադորի հավաքականի հետ ընկերական խաղում Վարգասը կատարել է իր նորամուտը Կոլումբիայի հավաքականում ։
2014 թվականին Կամիլոն ընդգրկվել է հավաքականի հայտացուցակում՝ մասնակցելու այդ տարի Բրազիլիայում անցկացվելիք աշխարհի առաջնությանը։ Մրցաշարում նա եղել է պահեստայինների նստարանին և խաղադաշտ դուրս չի եկել։ 2015 թվականին հավաքականի կազմում Վարգասը մասնակցել է Չիլիում անցկացվող Ամերիկայի գավաթի խաղարկությանը։ Այդ անգամ ևս նա եղել է պահեստային և ընդհանրապես խաղադաշտ դուրս չի եկել։
2018 թվականի մայիսին Կամիլո Վարգասն ընդգրկվել է Կոլումբիայի հավաքականի նախնական հայտացուցակում (35 մարդ)՝ մասնակցելու նույն թվականին Ռուսաստանում կայանալիք աշխարհի առաջնությանը ։ Մրցաշարի ընթացքում նա եղել է պահեստային դարպասապահ և խաղադաշտ դուրս չի եկել։
Ձեռքբերումներ
Թիմային
«Սանտա Ֆե»
«Ատլետիկո Նասիոնալ»
Արտաքին հղումներ
Կատեգորիա:Կոլումբիացի ֆուտբոլիստներ Կատեգորիա:Կոլումբիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Սանտա Ֆեի ֆուտբոլիստներ Կատեգորիա:Արգենտինոս Խունիորսի ֆուտբոլիստներ Կատեգորիա:Ֆուտբոլի դարպասապահներ
Կենսի Բաս
Կենսի Բաս (Quincy-Basse), համայնք Ֆրանսիայում, Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Հանդիսանում է Լանի շրջան։ Փոստային ինդեքս՝ 02420:
Համայնքի INSEE կոդ՝ 02142։
Բնակչություն
Համայնքի բնակչությունը 2010 թվականին կազմում էր 231 մարդ։
Տնտեսություն
2010 թվականի տվյալներով 37 աշխատունակ տարիքի մարդկանցից (15-64 տարեկան) 26-ը տնտեսապես ակտիվ էին, 11-ը անգործունակ (ակտիվության ցուցանիշը - 70,3 %, 1999 թվականին եղել է՝ 73,2 %)։ 26 աշխատունակ բնակիչներից 23-ը աշխատում էին (13 տղամարդ և 10 կին), անաշխատանք էին 3-ը (2 տղամարդ և 1 կին)։ 11-ը անգործունակ մարդկանցից 4-ը աշակերտներ կամ ուսանողներ են, 5-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Խեսուս Մոստերին
Խեսուս Մոստերին (Jesús Mosterín, ), իսպանացի առաջատար փիլիսոփա և մտածող։ Նրա տեսակետները շոշափում են գիտության ու փիլիսոփայության հատման սահմանագիծը։
Կենսագրություն
Խեսուս Մոստերինը ծնվել է Իսպանիայի Բիլբաո քաղաքում 1941 թվականին։ Սովորել է Իսպանիայում, Գերմանիայում և ԱՄՆ-ում։ 1983 թվականից եղել է Բարսելոնայի համալսարանի` տրամաբանության ու փիլիսոփայական գիտությունների պրոֆեսոր։ Նույն համալսարանում հիմնել է տրամաբանության, փիլիսոփայության ու գիտության պատմության ամբիոնը։ 1996 թվականից եղել է Իսպանիայի ազգային գիտական խորհրդի (CSIC) գիտաշխատող։ Փիթսբուրգի Փիլիսոփայական գիտությունների կենտրոնի գիտաշատող է եղել և միջազգային մի շարք գիտական ընկերությունների անդամ։ Կարևոր դեր է խաղացել մաթեմատիկական տրամաբանության, վերլուծական փիլիսոփայության և Իսպանիայում ու Լատինական Ամերիկայում փիլիսոփայական գիտությունների զարգացման գործում։ Բացի ակադեմիական պարտականություններից` մեծ ներդրում է ունեցել միջազգային հրատարակչական գործի զարգացման մեջ, հատկապես` Salvat և Hachette ընկերություններում։ Ակտիվորեն մասնակել է վայրի բնության պաշտպանությանը ԶԼՄ-ներում։
Տրամաբանություն
Մոստերինը տրամաբանական նախնական կրթությունը ստացել է Մյունստերի (Գերմանիա) Մաթեմատիկական տրամաբանության ու արմատական հետազոտություների ինստիտուտում։ Հրատարակել է տրամաբանության և բազմությունների տեսության ժամանակակից առաջին դասագիրքն իսպաներենով ։ Աշխատել է առաջին և երկրորդ կարգերի տրամաբանական առարկաների, բազմությունների աքսիոմատիկ տեսությունների, հաշվարկների ու բարդությունների տեսությունների հարցերի շուրջ ։ Ցույց է տվել, որ սիմվոլիկ օբյեկտների (օրինակ` քրոմոսոմներ, տեքստեր, պատկերներ, ֆիլմեր, երաժշտական հատվածներ) ամեն տեսակի միասնական դիգիտալիզացիան կարող է դիտարկվել որպես հաշվարկման որոշակի դիրքային համակարգ։ Այս արդյունքը ճիշտ բացատրություն է տալիս այն պատկերացումներին, որ բնական թվերի բազմությունը կազմում է ունիվերսալ գրադարան և նույնիսկ տվյալների ունիվերսալ բազա ։ Խեսուս Մոստերինը խմբագրել է Կուրտ Գյոդելի ստեղծագործությունների լիարժեք ժողովածուն բոլոր լեզուներով ։ Թոմաս Բոնքի հետ խմբագրել է Ռուդոլֆ Կառնապի չհրատարակված գրքերից մեկը` աքսիոմատիկայի մասին գերմաներենով ։ Ուսումնասիրել է նաև ժամանակակից տրամաբանության պատմական ու կենսաբանական տեսանկյունները։ Գոտլոբ Ֆրեգեի, Գեորգ Կանտորի, Բերտրան Ռասելի, Ջոն ֆոն Նոյմանի, Ալան Թյուրինգի, Կուրտ Գյոդելի կենսագրություններին վերաբերող նրա աշխատանքները ներառում են նրանց հիմնական տեխնիկական ներդրումների ֆորմալ վերլուծություն ։
Գիտության հիմնական հասկացություններ ու տեսություններ
Կարլ Փոփերը փորձել է հաստատել գիտության ու մետաֆիզիկայի կապը, սակայն տեսական ֆիզիկայի զարգացման փոփոխությունները նպաստել են այս առարկայում անորոշության վերադարձին։ Մոստերինը կրկին դիտարկել է տեսության արժանահավատության և ապացույցների հարցը։ Նա քանդում է գիտական տարակարգի միջուկը, որը ժամանակի տվյալ հատվածում ներառում է հարաբերականորեն հաստատուն, փորձով հիմնավորված գաղափարներ։ Տեսական առաջընթացի մասը բաղկացած է միջուկի անորոշության մեջ նոր, ստուգված վարկածների ներառումից։ Այս կապակցությամբ Մոստերինը վերլուծել է իմացաբանական այնպիսի հասկացություններ, ինչպիսիք են դիտարկումն ու հաստատումը։ Դիտարկումը, բայց ոչ հայտնաբերումը, ուղեկցվում է ճանաչմամբ։ Բացահայտումը միշտ կիրառում է տեխնոլոգիական գործիքներ այն դեպքում, երբ դիտարկման պարագայում դա ավելի քիչ է լինում (օրինակ` ակնոցը տեսողության լավացման համար)։ Դետեկտորներից ստացված ազդանշանները պետք է փոխակերպվեն էներգիայի տեսակի, որը հասանելի կլինի մարդկային ընկալմանը ։ Հետևելով Պատրիկ Սուպեսի բացահայտած ճանապարհին` Մոստերինն ուշադրություն է դարձնում չափելի հասկացությունների կառուցվածքին` պայմանավորված նրանց` տեսության ու դիտարկումների միջնորդական անփոխարինելի գործառույթով, որտեղ հիմնավորվածությունը ենթարկվում է փորձարկմանը։ Նա նաև ավանդ է ունեցել մաթեմատիկական մոդելավորման ուսումնասիրման մեջ ։ Իրական աշխարհը չափազանց բարդ է, և երբեմն լավագույն բանը, որ մենք կարող ենք անել, տեսական գիտության մեթոդի ընտրությունն է. ընտրել բազմաթիվ տեսություններից մաթեմատիկական այն կառուցվածքը, որը ձևով նման կլիներ մեզ հետաքրքրող իրադարձությանը և այն կիրառել կյանքի տրված հատվածի մոդելի դերում։ Ռոբերտո Տորետիի հետ Մոստերինը կազմել է համընդգրկուն ինքնատիպ հանրագիտարանային «Տրամաբանության ու գիտությունների փիլիսոփայության բառարանը» ։
Տիեզերագիտության փիլիսոփայություն
Աշխարհի գիտական նկարագրի դերը ռացիոնալ աշխարհայացքի կառուցման տեսանկյունից միշտ եղել է Խեսուս Մոստերինի ուշադրության կենտրոնում։ Նա հատուկ նշանակություն է հատկացրել տիեզերագիտական տեսությունների էպիստեմոլոգիական վերլուծությանը և դրանց պնդումների արժանահավատությանը։ Ջոն Էրմանի հետ նա բծախնդրորեն քննադատության է արժանացրել տիեզերքի ինֆլյացիոն մոդելը ։ Էրմանն ու Մոստերինը հանգել են այն եզրակացության, որ չնայած ինֆլյացիոն պարադիգմայի մեծ տարածմանը և այն փաստին, որ որ այն չի հակասում ինչ-որ հայտնի արդյունքի, չկան բավարար հիմնավորումներ այն մեծ պայթյունի հիմք համարելու։ Մոստերինը նաև դիտարկել է վարկածների դերը տիեզերագիտության մեջ։ Մասնավորապես նա ցույց է տալիս բազմաթիվ թյուրիմացություններ, որոնք ընկած են այսպես կոչված մարդաբանական սկզբունքի հիմքում ։ Մոստերինը եզրակացնում է, որ «իր ամենաթույլ վարկածում մարդաբանական սկզբունքը միայն տավտոլոգիա է, որը թույլ չի տալիս ինչ-որ բան բացատրել, ինչը մենք դեռևս չգիտենք։ Առավելագույն վարկածում այն չհիմնավորված ենթադրություն է» ։ Գիտնականը ցույց է տալիս նաև մարդաբանական եզրակացության թերությունները, որոնք վերաբերում են մեր աշխարհին զուգահեռ անսահման այլ աշխարհների գոյությանը։
Ռացիոնալության տեսություն
Էմանուել Կանտը տեսական գիտակցությունն առանձնացնում է պրակտիկ գիտակցությունից։ Խեսուս Մոստերինը զուգահեռ տարբերություններ է անցկացնում տեսական ու պրակտիկ ռացիոնալության միջև, չնայած իր իսկ բառերով գիտակցությունն ու ռացիոնալությունը նույն բաննն են։ Գիտակցությունը հոգեբանական ունակություն է, մինչդեռ ռացիոնալությունը` օպտիմիզացիայի ռազմավարություն ։ Մարդիկ ռացիոնալ չեն բնորոշմամբ, սակայն նրանք կարող են դատողություն կատարել` իրենց պահելով ռացիոնալ կամ ոչ ռացիոնալ` կախված այն բանից, թե նրանք ուղի՞ղ, թե՞ անուղղակի են կիրառում տեսական կամ պրակտիկ ռազմավարությունը որոշումների համար, որոնք ընդունում են, և գործողությունների համար, որոնք կատարում են։ Տեսական ռացիոնալությունը ռազմավարություն է, որը ծառայում է մարդու` իրականության մասին ունեցած առավելագույն պատկերացումներին։ Այն ունի ֆորմալ բաղադրիչ, որը բխում է տրամաբանական կապվածությունից, և նյութական բաղադրիչ, որն ներառում է էմպիրիկ հիմնավորումը, որը կիրառվում է հայտնաբերման ու ցուցադրման ազդանշաններում։ Մոստերինը տարբերակում է ոչ դիտավորյալ համոզմունքը մի կողմից և գիտակցված ընդունումը մյուս կողմից ։ Եվ հենց վերջին տեսակն է վերաբերում տեսական ռացիոնալության ընդունմանը։ Պրակտիկ ռացիոնալությունը ռազմավարություն է, որը ծառայում է ինդիվիդումի առավել լավ գոյությանը, հնարավոր առավելագույն ռեալիզացմանը իր համար ամենից կարևոր նպատակներում և նախընտրությունների բավարարմանը։ Պրակտիկ ռացիոնալության ֆորմալ բաղադրիչը հանգում է Թոմաս Բայեսի` որոշում ընդունելու տեսությանը, իսկ նյութական բաղադրիչը հենվում է մարդու բնույթի վրա (ի վերջո նրա գենոմի վրա)։ Այսպիսով, պրակտիկ ռացիոնալությունը որոշում է տեսականը, և ոչ թե հակառակը։ Ամեն դեպքում, ռացիոնալ բոլոր ապացույցները դիտարկվում են նախնական մակարդակում և կարող են վերանայվել։
Քաղաքական փիլիսոփայություն
Ժամանակակից լիբերալ դեմոկրատիան կոմպրոմիս է հանդիսանում ազատության ու դեմոկրատիայի միջև։ Մոստերինն ընդգծել է նրանց տարբերությունը. ազատությունը հանգում է նրան, ինչը մարդն ինքն է ուզում, իսկ դեմոկրատիան` նրան, ինչը մարդուց ուրիշներն են ուզում (մեծամասնությունը)։ Ժխտելով ազատ կամքի մետաֆիզիկական վիճելի հասկացությունը` նա կենտրոնանում է քաղաքական ազատության վրա, երբ ուրիշների կողմից միջամտություն չկա անձնական որոշումներ կայացնելիս։ Բռնության ու ագրեսիայի միտումները, որոնք երբեմն դրսևորվում են մարդու էության մեջ, պահանջում են անձի ազատության որոշակի սահմանափակում, որոնք անհրաժեշտ են սոցիալական խաղաղ ու ստեղծագործ աշխատանքի համար, սակայն ինչքան քիչ լինեն նման դրսևորումները, այնքան ավելի լավ կլինի ։ Մասնավորապես, չկա ռացիոնալ ոչ մի հիմք ազատության մշակույթը (դավանանք, լեզու) կրճատելու համար հանուն ժողովրդի, եկեղեցու կամ կուսակցության։ Այս տեսանկյունից Մոստերինի կարծիքով համացանցը ավելի գրավիչ մոդել է, քան արդեն հնացած պետություն-ազգ կամ ազգայնականություն հասկացությունները։ Մոստերինը ենթադրում է, որ ազգ-պետություն հասկացությունն անհամատեղելի է ազատության համընդհանուր զարգացման հետ, ինչի ծաղկումը պահանջում է համաշխարհային քաղաքական համակարգը աշխարհաքաղաքացիության գծով տանել։ Նա առաջարկում է աշխարհ` առանց ազգ-պետությունների, տարածքային սկզբունքով հիմնավորված ոչ մեծ ինքնավարությունների, մարդկանց ազատ տեղաշարժը կանխող խոչընդոտների, գաղափարների ու ապրանքների, որոնք լրացուցիչ ստուգման են ենթարկվում միջազգային կազմակերպությունների կողմից ։
Մարդու բնույթ
21-րդ դարը դարձել է մարդու բնույթի վերածնման վկան, որը ձևավորել են նշանավոր մտածողներ Էդվարդ Ուիլսոնը, Ստիվեն Փինքերը, Խեսուս Մոստերինը։ Մարդու գենոմի բացահայտումը, գեների գործառույթի ու հերթագայության կարգավորիչների ուսումնասիրությունները, ինչպես նաև ուղեղի համակարգչային շերտագրության ոլորտում ձեռքբերումները նոր լույս են սփռել մարդու բնույթի մասին դասական պատկերացումների վրա` այն դարձյալ դիտարկելով որպես մարդաբանական մտքի կենտրոն։ Մոստերինի կարծիքով Homo Sapiens տեսակի բնույթը տեղեկություն է, որ փոխանցվում է գենետիկորեն, և առկա է մարդու գենոֆոնդում։ Բնավորության անհատականությունը մարդու սեփական գենոմի մեջ է թաքնված և ունի շերտավոր բնույթ, որը որոշակի աստիճանով կրկնվում է մարդու էվոլյուցիոն զարգացման ընթացքում։ Հնագույն և խորը շերտերը պատասխան են տալիս կենսական նշանակության ֆունկցիաների համար, որոնք ընդհանուր են Երկրում գոյություն ունեցող բոլոր կենդանի օրգանիզմների համար, իսկ հետագա շերտերը արտացոլում են ավելի ուշ ֆունկցիաները, նորագույն շերտերն էլ նախատեսված են մարդկային տեսակի վերջին ձեռքբերումների համար` ինչպես ուղիղ (լեզու, աբստրակտ այլ իրողություններ), այնպես էլ ճանաչողական գործընթացներում ։ Մոստերինը զբաղվել է մարդու բնական ու մշակութային մեթոդների սահմանման մշակմամբ և ուսումնասիրել մարդաբանական հիմնական տեսությունները։ Նա նաև մասնակցել է բիոէթիկայի վիճելի հարցերի քննարկումներին, որոնք առնչվում են ծնունդների վերահսկողությանն ու սահմանափակումներին, վիժումին, էֆտանազիային` դրանք դիտարկելով գիտական տեսանկյունից և միշտ մարդու ազատության օգտին։
Մարդկային մշակույթ
Հենվելով մշակույթ հասկացության լայն ըմբռնման վրա, որը հիմնավորված է մշակութային մարդաբանությամբ, հնագիտությամբ ու կենսաբանությամբ, Մոստերինը մշակել է փիլիսոփայական նոր հայեցակետ, որով բացատրվում է, թե ինչ է մշակույթը, և ինչպես է այն փոխվում ժամանակի ընթացքում ։ Մարդու բնույթը և մշակույթը տեղեկատվության մի տեսակ են, սակայն տարբերվում են փոխանցման եղանակով. բնական տվյալները փոխանցվում են գեներով, որոնք կոդավորված են գենոմում, իսկ մշակույթը փոխանցվում է սոցիալական ավանդությամբ և կոդավորվում գիտակցության մեջ։ Կոլեկտիվ մշակույթի հասկացությունը ենթադրում է կայուն արտեֆակտ` առանձին մշակույթների բազմազանությամբ։ Մշակույթի տարրական միավորների համագումարը կոդավորված է երկարատև հիշողության նեյրոնային շղթաներում անհատի հիշողության մեջ և կազմում է անհատի մշակույթը ժամանակի տվյալ պահին։ Կոլեկտիվ մշակույթի հասկացությունը (կամ խմբի, ազգի կամ ցեղի մշակույթը) տարբեր կերպ է կիրառվում տարբեր հանգամանքներում առօրյայում և գիտության մեջ։ Դրան համապատասխան հեղինակը տալիս է կոլեկտիվ մշակույթի մի քանի բնորոշումներ` սկսած մշակութային ժառանգությունից (խմբի բոլոր ներկայացուցիչների մշակույթի միավորում) մինչև unanimous culture (բոլոր մշակույթների հատումը)։ 2009 թվականին Մոստերինն ավարտել է շարժվող ուժերի մանրամասն վերլուծությունը, որոնք ձևավորում են մշակույթը։ Նա հատուկ ուշադրություն է հատկացրել համացանցին և տեղեկատվական տեխնոլոգիաների այլ դրսևորումների ։ Հեղինակի կարծիքով ազատության պահպանումն ու համացանցի արդյունավետությունը որոշիչ դեր են ունենալու մարդկային մշակույթի հետագա զարգացման մեջ։
Փիլիսոփայության պատմություն
Լինելով Բերտրան Ռասելի «Արևմտյան փիլիսոփայության պատմության» թարմության ու պարզության երկրպագու, որի ներածությունը գրել է հենց ինքը` քննադատելով նաև որոշ թերություններ` Մոստերինը մտածողության համընդհանուր պատմությունն ինքնուրույն շարադրելու հավակնոտ ծրագիր է նախագծում ։ Ծրագիրը պետք է ընդգրկեր ոչ միայն Արևմուտքի, այլև Ասիայի և նույնիսկ Հին Հունաստանի մտածողությունը։ Historia del Pensamiento աշխատության շարքերը ներառում են միջկարգավիճակային մոտեցման մտավոր ավանդույթները` միաժամանակ ներկայացնելով փիլիսոփայության, գիտության ու գաղափարախոսության ժամանակակից պատկերացումները։ Նրա վերլուծությունը քննադատական է, սակայն ճշգրիտ։ Ներկայացնելով սեփական փաստարկները` նա, առանց վարանելու, ցուցադրում է դրանց թերի կողմերը։
Նրա շարքերը նվիրված են, օրինակ, Արիստոտելին, հրեաներին, Հնդկաստանի փիլիսոփայությանը  ։ Արիստոտելը ներկայացված է ոչ միայն որպես փիլիսոփա, այլև բեղմնավոր գիտնական, մի քանի տարակարգերի հիմնադիր։ Հատուկ ուշադրություն է հատկացված լեզվական հետազոտություններին և կենդանիների նկատմամբ հետաքրքրություններին։ Հեղինակը շատ ժամանակ չի հատկացնում հրեական առեղծվածին, սակայն ցուցադրում է իր համակրանքը հրեա մեծ մտածողների, օրինակ` Մայմոնիդի, Սպինոզայի և Այնշտայնի հանդեպ։ Հնդկաստանին նվիրված հատորը, որում նաև շոշափել է լեզվաբանական ու մաթեմատիկական հարցեր, պարունակում է փիլիսոփայական հիմնական դպրոցների ակնարկներ` սկսած Ուպանիշադներից մինչև ջայնիզմ, Շանկարայի ադվայտա-վեդանտաներ, որն ակնհայտորեն գրավում է հեղինակին։ Քրիստոնեությանը նվիրված հատորը աշխատության ամենից ընդարձակ հատվածն է ։ Հիսուսը ներկայացված է տիպիկ հրեայի օրինակով։ Քրիստոնեկան գաղափարների մի զգալի մասը բխում է Պետրոս առաքյալից և ոչ թե Հիսուսից։ Կոնստանդին կայսեր կողմից քրիստոնեության ընդունումից հետո աստվածաբանական բանավեճերը` օրինակ Սուրբ Երրորդության մասին հարցը, լուծվել են ուժով։ Գրքում ներկայացված են քրիստոնյա մեծ մտածողների Ավրելիոս Օգոստինիոսի, Թովմա Աքվինացու, Մարտին Լյութերի ներդրումները, ինչպես նաև պատմական կարևոր իրողությունները` խաչակրաց արշավանքներ, համալսարաններ, ռեֆորմացիա, հակառեֆորմացիա։ Քիչ ուշադրություն է հատկացված վերջին երկու դարերին։ Մոստերինը կարծում էր, որ այս շրջանում քրիստոնեությունը փաստացիորեն ամբողջությամբ հեռանում է գիտության ու փիլիսոփայության նոր միտումներից, իսկ քրիստոնեական գաղափարները կորցնում են իրենց կարևորությունն ու ակտուալությունը։
Աշխատություններ
Կատեգորիա:Իսպանացի փիլիսոփաներ Կատեգորիա:Քաղաքական փիլիսոփաներ Կատեգորիա:Թոքի քաղցկեղից մահացածներ
Ռոստովի (Վարշավայի) համալսարանի վարչական մասնաշենք
Ռոստովի (Վարշավայի) համալսարանի վարչական մասնաշենք (Административный корпус Ростовского (Варшавского) университета), շենք Դոնի Ռոստովում, որը կառուցվել է 1897 թվականին ։ Ի սկզբանե մտնել է Նիկոլաևյան հիվանդանոցի շինությունների համալիրի կազմի մեջ ։ 1915 թվականից շենքում տեղավորված է եղել Վարշավայի համալսարանի բժշկական ֆակուլտետը, որը տարհանվել էր Լեհաստանի մայրաքաղաք Վարշավայից։ Ներկայումս շենքում տեղակայված է Ռոստովի պետական բժշկական համալսարանի վարչական մասնաշենքը։ Ռոստովի (Վարշավայի) համալսարանի վարչական մասնաշենքն ունի մշակութային ժառանգության տարածաշրջանային նշանակության օբյեկտի կարգավիճակ ։
Ճարտարապետություն
Շենքի նախագծի հեղինակը ենթադրաբար եղել է ճարտարապետ Նիկոլայ Մատվեևիչ Սոկոլովը։ Աղյուսե երկհարկանի շենքն ունի մետաղական թեք տանիք։ Ճակատները սվաղած չեն։ Գլխավոր ճակատը դուրս է գալիս Նախիջևանի նրբանցք ։ Կողքերից առանձնանում են երկու ատտիկոսներով երկու ելունները։ Ճակատի հարկերի բաժանումն ընդգծվում է միջհարկային գոտիով։ Պատերը շարված են կոպտատաշ քարից։ Առաջին և երկրորդ հարկերի լուսամուտատեղերն ունեն տարբեր ձևեր։ Նրանք զարդարված են զարդաքիվերով, պարակալներով և կողպեքային քարերով։ Երկրորդ հարկի կողային ելունների պատուհանները ձևավորված են զույգ որմնսյուներով, որոնք ունեն կամարաղեղներ և աղեղնաձև քիվ։ Շենքն ունի հատակագծային բարդ ուրվագիծ։ Շինությունն ունի հատակագծման միջանցքային համակարգ` սենյակների երկկողմանի դասավորությամբ ։
Հուշատախտակներ
1984 թվականին շենքի պատին տեղադրվել է հուշատախտակ հետևյալ գրությամբ.
Գրականություն
Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգություն Կատեգորիա:Ռուսաստանի մշակութային ժառանգության օբյեկտներ
Ինդրժիխ Հորժեյշի
Ինդրժիխ Հորժեյշի (Jindřich Hořejší, ), չեխ բանաստեղծ, թարգմանիչ։
Կենսագրություն
Ծնվել է 1886 թվականին, Պրահայում։ 1905 թվականին մեկնել է Փարիզ, Սորբոնի համալսարանում ուսանել է փիլիսոփայություն, Դիժոնում՝ տնտեսագիտություն։ Առաջին համաշխարհային պատերազմի տարիներին եղել է ռուսական ճակատում: 1918 թվականից հետո աշխատել է որպես խմբագիր։ 1920-ական թվականներին եղել է չեխական ավանգարդ «Devětsil» խմբի անդամ։
Գրական ասպարեզ է մտել 20-րդ դարի 1920-ական թվականներին՝ չեխ պրոլետարական բանաստեղծների երիտասարդ սերնդի հետ միասին։ Առաջին բանաստեղծական ժողովածուն՝ «Երաժշտություն հրապարակում» տպագրվել է 1921 թվականին։ Իր բանաստեղծություններում Հորժեյշին քննադատում է համաշխարհային պատերազմը, փորձում արտացոլել մեծ քաղաքի կյանքը։ «Կորալե ժանյակ» (1923) և «Ցերեկ և գիշեր» (1931) բանաստեղծական ժողովածուներում առկա է համակրանք սոցիալիստական շարժման հանդեպ ։
Ծանոթագրություններ
Կատեգորիա:Չեխ գրողներ Կատեգորիա:Չեխ թարգմանիչներ Կատեգորիա:Չեխ բանաստեղծներ Կատեգորիա:Փարիզի համալսարանի շրջանավարտներ
Մարինա Ոսկանյանց
Մարինա Կոնստանտինի Ոսկանյանց (Марина Константиновна Восканьянц, ), հայկական ծագմամբ ռուսաստանաբնակ նկարիչ-մուլտիպլիկատոր։ Ռուսաստանի Դաշնության վաստակավոր նկարիչ ։
Կենսագրություն
Մարինա Ոսկանյանցը ծնվել է 1934 թվականի հունվարի 2-ին Մոսկվայում։ 1945 թվականից մինչև 1951 թվականը սովորել է Մոսկվայի պիոներների կենտրոնական պալատում։ 1952 թվականին ստացել է իր առաջին մրցանակը (արժանացել է ոսկե մեդալի Հնդկաստանի նախագահի կողմից) Դելիում կայացած մանկական նկարների միջազգային ցուցահանդեսին մասնակցելու համար։ 1955 թվականին ավարտել է Մոսկվայի ակադեմիական նկարչական լիցեյը։
1956-1958 թվականներին Մարինա Ոսկանյանցը մասնակցել է «Սոյուզմուլտֆիլմին» առընթեր նկարիչ-մուլտիպլիկատորների դասընթացներին, որտեղ սովորել է Ֆեոդոր Խիտրուկի, Ռոման Դավիդովի, Պերճ Սարգսյանի, Լև Միլչինի մոտ։
1959 թվականից մինչև 1991 թվականը եղել է «Սոյուզմուլտֆիլմ» կինոստուդայի առաջատար նկարիչ-մուլտիպլիկատորներից մեկը։ Կինոստուդիայում աշխատելու երեսուներկու տարիների ընթացքում նրան հրավիրել են աշխատելու իրենց ֆիլմերում խորհրդային մուլտիպլիկացիայի «Ոսկեդարի» գրեթե բոլոր դասականները՝ Լև Ատամանովը, Վլադիմիր Պոլկովնիկովը, Ռոման Կաչանովը, Ֆեոդոր Խիտրուկը, Էդուարդ Նազարովը և այլք։
Մարդու շարժման էսթետիկան ավելի լավ հասկանալու համար Մարինա Ոսկանյանցը 1955 թվականից պարապել է Լյուդմիլա Ալեքսեևայի Ներդաշնակ մարմնամարզության ստուդիայում, իսկ 1980 թվականից արդեն ինքն է դասավանդել ներդաշնակ մարմնամարզություն Մոսկվայի Գիտնականների տանը կից ։ Պարային տեսարանների գեղարվեստական պատկերման մեջ հասնելով բարձր վարպետության՝ ստեղծել է դրանք բազմաէիվ մուլտֆիլմերի համար. Ահա Մարինկա Ոսկանյանցը պարային տեսարանների գծով միակն էր, նա բոլոր ռեժիսորների համար նկարում էր բոլոր պարերը։ Դե, նա պրոֆեսիոնալ պորւհի էր։
1990-ական թվականներին Մարինա Ոսկանյանցը՝ որպես նկարիչ-մուլտիպլիկատոր, համագործակցել է «Քրիսթմազ Ֆիլմս», «ШАР», «Արգուս» կինոստուդիաների հետ։ Նա դասավանդել է, կարդացել դասախոսություններ Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, զբաղվել երեխաների ու դեռահասների շրջանում գեղանկարչության ու նկարչության տարածմամբ։
Սուզդալում 15 ОРФАК-ի բացման հանդիսավոր արարողության ժամանակ Մարինա Ոսկանյանցը հիշատակվել է «Անիմացիոն արվեստի բնագավառում ունեցած ներդրման համար» պատվավոր մրցանակով ։
Արտիս գրադարան
Արտիս գրադարան (Artis Bibliotheek), 19-րդ դարի գրադարան՝ տեղակայված Ամստերդամ Plantage Middenlaan 45 հասցեում։ 2005 թվականից Արտիս գրադարանը Ամստերդամի համալսարանի Հատուկ հավաքածուի մաս է կազմում։
Պատմություն
1838 թվականին Ամստերդամի մի շարք արիստոկրատներ, այդ թվում նաև գրավաճառ և թռչնասեր Գերարդուս Ֆրեդերիկ Վեստերմանը (1807-1890), հիմնադրել են Կենդանաբանական միության Natura Artis Magistra-ը (այժմ՝ Ամստերդամի կենդանաբանական այգի)՝ նպատակն ունենալով «խթանել բնական պատմության վերաբերյալ գիտելիքները»։ Հիմնադրվել է Արտիս կենդանաբանական այգին և կենդանաբանական թանգարանն ու գրադարանը։ Միությունը գրադարանի համար անմիջապես նվիրատվություններ ստացավ (այդ թվում մեկը Վեստերմանից)։ Այդ նվիրատվությունների շնորհիվ գրադարանը կարողացավ համալրել իր գրադարակները։
1881 թվականին գրադարանավար Գիլլս Յանսը կազմել է Արտիս գրադարանի 4381 նմուշներից կազմված հավաքածուի կատալոգը։ Արտիս գրադարանի հավաքածուն ընդլայնվեց՝ կազմելով 16000 վերնագիր։ 1848-1995 թվականներին Կենդանաբանական միության Natura Artis Magistra-ը հրապարակվել է «Կենդանաբանության ներդրումներ» հանդեսը։ Այս ամսագրի բոլոր համարները ընդգրկված են գրադարանի հավաքածուում։
Հետազոտություն
Ամսատերդամի քաղաքային համալսարանի (այժմ՝ Ամստերդամի համալսարան) հիմնադրումից ի վեր Արտիս գրադաարնի հավաքածուն օգտագործվումէ կրթական, հետազոտական նպատակներով։ Շատ կենսաբաններ խոհրհրդակցում են իրենց ուսանողների հետ հավաքածուի շուրջ, այդ թվում՝ Մաքս Վեբերը, Դիք Հիլենիուսը, Տիյս Գոլդշմիթը։
Հավաքածու
Արտիս գրադարանի հավաքածուն ընդգրկում է հետևյալը՝ բնական պատմություն, Արտիս կենդանաբանական այգի, բնություն, գյուղատնտեսություն, էվոլյուցիոն տեսություն (Darwiniana), Կառլ Լիննեյի հավաքածու (Linnaeana):
Սևսկի շրջան
Սևսկի շրջան (Севский район), մունիցիպալ շրջան Ռուսաստանի Դաշնության Բրյանսկի մարզում։
Արտիս գրադարան
Գրադարանի շենք
Սկզբում Վեստերմանը գրադարանային նմուշներից շատերը պահում էր իր տանը։ 1859 թվականից այդ հավաքածուն տեղավորվեց կենդաբանական այգու շենքում։ 1868 թվականին հավաքածուն տեղափոխեցին Plantage Middenlaan-ում գտնվող շենք, որը նախագծվել էր ամստերդամցի ճարտարապետ GB Salm-ի կողմից (1831-1897)։ 1868-1872 թվականներին շենքն ընդլայնվեց, և այստեղ տեղավորեցին նաև կենդանաբանական հավաքածուները։ 1885 թվականին Նիդերլանդների կենդանական աշխարհի թանգարանի (Museum voor de Nederlandsche Fauna) համար ավելացվեց ևս երկու սրահ։ Ախոռները կառուցվեցին ցոկոլային հարկում։ Մինչև 1920 թվականը հավաքածուում ներառված էին նաև զեբրեր։ 1883 թվականին սատկեց վերջինը կվագգան։ Այս տարբեր կենդանաբանական հավաքածուները սփռված են Ամստերդամում իրար հարևանությամբ գտնվող մի քանի շենքերում, ինչպես նաև Լեյդենի Նատուրալիսում (Naturalis): Գրադարանը, սակայն, մնում է նույն վայրում։
Ռաֆայել Թադևոսյան
Ռաֆայել Սամվելի Թադևոսյան (Ռաֆիկ Սամվելի Թադևոսյան ), հայ պատմաբան, թանգարանագետ, ՀՀ Զինված ուժերի պահեստազորի փոխգնդապետ, հայոց նոր և նորագույն ռազմական պատմության լավագույն մասնագետներից մեկը։ Առաջին համաշխարհային պատերազմի և Արցախյան ազատամարտի պատմության լավագույն գիտակներից մեկը ։
Կենսագրություն
Ծնվել է ՀՍՍՀ Լենինական (Կումայրի, Գյումրի) քաղաքում, 1954 թվականի նոյեմբերի 13-ին, ծագումով արևմտահայերի ընտանիքում։ 1978-1982 թվականներին ուսանել է Երևանի պետական համալսարանի Պատմության ֆակուլտետում։ Երևանի պետական համալսարանի պատմության ֆակուլտետը բարձր առաջադիմությամբ ավարտելուց հետո հեղինակը զբաղվել է մանկավարժական գործունեությամբ, հայոց բանակի կազմավորման առաջին իսկ օրերին իր ծառայություններն առաջարկել բարձրագույն հրամանատարությանն ու որպես մասնագետ մասնակցել մի շարք ռազմական քարտեզներ կազմելու գործընթացին ։ 1993-2012 թվականներին ծառայել է Հայաստանի զինված ուժերում։ Արձակվել է պահեստազոր փոխգնդապետ կոչումով։ Ծառայության տարիներին եղել է ՀՀ Պաշտպանության նախարարության կենտրոնական ապարատի սպա, ավագ սպա, այնուհետև՝ ՀՀ ՊՆ «Մայր Հայաստան» ռազմական թանգարանի տնօրենի գլխավոր խորհրդական, տեղակալ գիտական աշխատանքների գծով։ Մեծ դեր է կատարել հայկական զինված ուժերի անձնակազմի ռազմահայրենասիրական դաստիարակության և զորքերի կարգապահության ու մարտունակության բարձրացման գործում։ Զինվորական ծառայությունից փոխգնդապետի կոչումով զորացրվելուց հետո էլ Ռաֆայել Թադևոսյանն իր գրիչը վայր չդրեց։ Նա այսօր էլ ծառայության մեջ է՝ ծառայում է հայրենիքին, իր պաշտելի հայ ժողովրդին` իր հարուստ գիտելիքներն ու հարուստ կենսափորձը ի սպաս դնելով հայ պատանիների ու աղջիկների ռազմահայրենասիրական դաստիարակության գործին, հայոց ռազմական պատմության վիճելի ու կնճռոտ հարցերի նորովի լուսաբանմանն ու մեկնությանը, ինչի խոսուն վկայությունն են նրա աշխատություններն ու քարտեզները ։ Ներկայումս բնակվում է Երևանում։
Եղբայրները (ֆիլմ, 2009)
Եղբայրները (Brothers), 2009 թվականին նկարահանված ամերիկյան հոգեբանական դրամա։ Նկարահանվել է Սյուզաննա Բիրի դանիական Brødre (2004) ֆիլմի մոտիվներով, որի գործողությունները կատարվում են Աֆղանստանում և Դանիայում։ Ֆիլմում նկարահանվել են Թոբի Մագուայերը, Ջեյք Ջիլենհոլը և Նատալի Փորտմանը։ Ռազմական դրամայի ռեժիսորն է Ջիմ Շերիդանը։ Երկու ֆիմերն էլ ոգեշնչված են Հոմերոսի Ոդիսականով ։ Թոբի Մագուայերն արժանացել է Ոսկե գլոբուս մրցանակի և առաջադրվել է Տղամարդու լավագույն դրամատիկ դերակատարում նոմինացիայում (Best Actor in a Motion Picture Drama):
Սևսկի շրջան
Ստեղծվել է 1929 թվականին։ Վարչական կենտրոնը՝ Սևսկ ։
Ռաֆայել Թադևոսյան
Ներդրումը ՀՀ ՊՆ «Մայր Հայաստան» ռազմական թանգարանի ստեղծման գործում
1995 թվականին, երբ որոշում ընդունվեց ստեղծելու ՀՀ ՊՆ «Մայր Հայաստան» ռազմապատմական թանգարանը, ռազմական պատմաբան Ռ. Թադևոսյանը նշանակվեց գլխավոր խորհրդական և իր նշանակալից ավանդը ներդրեց թանգարանային արժեքների հավաքման, ցուցադրությունների կազմակերպման, գիտահետազոտական, գիտալուսավորչական աշխատանքներն ըստ ամենայնի ծավալելու գործում ։ Հիմնականում ոտքով անցնելով Հայաստանի սահմանների պաշտպանության, Արցախի ազատագրման համար մղված մարտական գործողությունների վայրերով, նա թանգարանային նշանակության հազարավոր իրեր հավաքեց, համալրեց նորաստեղծ թանգարանի ֆոնդերը, հընթացս հանդիպեց, զրուցեց ու ձայնագրեց ազատամարտի բովով անցած հարյուրավոր քաջարի հայորդիների, նրանց կյանքն ու անցած մարտական ուղին թանգարանում ներկայացնելուց բացի կազմակերպեց մեծարմանն ու հանրահռչակմանը նվիրված բազմաթիվ ցերեկույթներ, գրեց Արցախյան ազատամարտին նվիրված մի շարք հոդվածներ, մենագրություններ, կազմեց քարտեզներ, գործուն աջակցություն ունեցավ «Ղարաբաղյան ազատագրական պատերազմ» հանրագիտարանի լույսընծայմանը ։
Սևսկի շրջան
Աշխարհագրություն
Շրջանի տարածքի մակերեսը կազմում է 1220 կմ²։
Ռաֆայել Թադևոսյան
Գիտական ուսումնասիրությունների ոլորտը և հիմնական աշխատությունները
Գիտական ուսումնասիրությունների ոլորտում ընդգրկված են Հայոց և համաշխարհային նոր և նորագույն ժամանակաշրջանների ռազմական պատմությունը, մասնավորապես՝ Արցախյան ազատամարտը, 1914-1918 թթ. Առաջին համաշխարհային պատերազմը, XIX-XX դարերում հայկական կամավորական և պետական ռազմական կազմավորումների գործունեությունը, Հայաստանի առաջին հանրապետության կազմավորման ժամանակաշրջանի ռազմական իրադարձությունները։
Հիմնական ստեղծագործություններն են. by Թադևոսյան, Ռաֆայել Սամվելի | Շահմուրադյան, Վահե Սեդրակի [խմբ.]., Երևան; Տիգրան Մեծ, 2005։
Սևսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 17451 մարդ։ Բնակչության խտությունը կազմում էր 14,3 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ռաֆայել Թադևոսյան
Գիտական ուսումնասիրությունների ոլորտը և հիմնական աշխատությունները
Վերջին աշխատության մեջ նորովի շոշափվել են հիմնականում Հայոց Մեծ եղեռնին առնչվող այն թեմաները, որոնք առ այսօր լուսաբանվել են կա՛մ ոչ բավարար չափով, կա՛մ ընդհանրապես չեն լուսաբանվել, կա՛մ էլ արծարծվող թեմաների վերաբերյալ եզրահանգումները եղել են ո՛չ հստակ և ո՛չ ճիշտ։ Գրքի նպատակն է օգնել ընթերցողին առավել իրական ձևով, առանց ավելորդ գունազարդումների ընկալել Հայոց պատմության այդ առավել ճակատագրական և առավել ողբերգական դրվագը ։
Եղբայրները (ֆիլմ, 2009)
Սյուժե
Սեմ Կեհիլը (Թոբի Մագուայեր) Միացյալ Նահանգներում ծովային կապիտան է, ով ձեռնարկում է իր չորրորդ մարտական տեղակայումը։ Ամուսնացած է իր դպրոցական ընկերուհի Գրեյսի (Նատալի Փորտման) հետ, և ունի երկու անչափահաս աղջիկ՝ Իզաբելը (Բեյլի Մեդիսոն) և Մեգին (Թեյլոր Գիր)։ Սեմի եղբայրը` Թոմմին (Ջեյք Ջիլենհոլ), ազատվում է բանտից նախքան եղբոր Աֆղանստան մեկնելը՝ 2007 թվականի հոկտեմբերը։ Սեմի մեկնելուց որոշ ժամանակ անց լուրեր են պտտվում, որ Սեմի Blackhawk ուղղաթիռը վթարի է ենթարկվել Հելմանդ նահանգում՝ մարտական գործողության ժամանակ, ինչի հետևանքով բոլորը մահացել են։ Իրականում Սեմը և իր ընկեր Ջո Ուիլսը (Պատրիկ Ֆյուգեր) գերվել են Թալիբանի զինյալների կողմից և գտնվում են լեռնային գյուղում։
Ռաֆայել Թադևոսյան
Գիտական ուսումնասիրությունների ոլորտը և հիմնական աշխատությունները
Աշխատությունը, փաստորեն, հավասարապես միտված է ոչ միայն անցյալին, այլ նաև Հայաստանին և Հայ ժողովրդին սպասվող մարտահրավերներին ։
Պատմաբան Ռաֆայել Թադևոսյանի բարձրարժեք ուսումնասիրությունը` ‹‹ԱՐԵՎՄՏՅԱՆ ՀԱՅԱՍՏԱՆ – 1914. ՎԱՐՉԱԿԱՆ ՔԱՐՏԵԶ›› գործի երկրորդ հրատարակությունը։ «Այն տպագրվել է 2007-ին Երևանում` ‹‹Տիգրան Մեծ›› հրատարակչությունում, հեղինակի միջոցներով։ Քարտեզը տպագրված է բարձրորակ թղթի վրա` 4 առանձին թերթերով։ Ամբողջական քարտեզն ընդգրկում է 17 թեմատիկ քարտեզներ և ՀՀ ու ԼՂՀ վարչական քարտեզն ազատագրված տարածքներով, ինչպես նաև հատուկ քարտեզ` ԱՐՑԱԽՅԱՆ ԱԶԱՏԱՄԱՐՏ՝ ՇՈՒՇԻԻ ԱԶԱՏԱԳՐՈՒՄԸ. ‹‹ՀԱՐՍԱՆԻՔ ԼԵՌՆԵՐՈՒՄ ›› ՕՊԵՐԱՑԻԱՆ – 1992 թ. մայիսի 8 -16։ Քարտեզից բացի կա նաև գրքույկ` քարտեզում ներկայացված շուրջ 9000 բնակավայրերի այբբենական անվանացանկերով։ Գրքույկն սկսվում է հեղինակի ‹‹Երկու խոսք››-ով և ավարտվում Արևմտյան Հայաստանի, ներառյալ Հայկական ԿԻԼԻԿԻԱՆ, մի շարք բնակավայրերի հին ու նոր (աղավաղված կամ վերափոխված) անունների համառոտ ցանկով։ Քարտեզն ունի նկարազարդ շքեղ կազմ, որի առաջին էջում պատկերված են Արտոս լեռը, Վանա լիճը, Աղթամար կղզին և Ս. Խաչ եկեղեցին ու դրվագներ նրա հարթաքանդակներից, Վանի միջնաբերդի պարիսպները, երկրորդ էջին` Կարսի միջնաբերդը, Անիի Մայր Տաճարը, Խաչքար Մշո դաշտից, Խոշաբի բերդը, Կարսի Ս. Առաքելոց եկեղեցին։ Հեղինակի խոսքից տեղեկանում ենք հետևյալը. ‹‹ԱՐԵՎՄՏՅԱՆ ՀԱՅԱՍՏԱՆ – 1914›› քարտեզի կազմման համար օգտագործվել է հայերեն և օտարալեզու մեծ ծավալի գիտական ու գիտահանրամատչելի գրականության ավելի քան 250 անուն։ Օգտագործվել են նաև զգալի քանակությամբ արխիվային ու մամուլի նյութեր, 150 հայերեն և օտարալեզու քարտեզներ։ Այս ամենի մեջ առանձնանում է ռուսական (ցարական) բանակի գլխավոր շտաբի կողմից Ա Աշխարհամարտի նախօրեին հրատարակված Կովկասի 5 վերստանոց (1 վերստը = 1067մ) ռուսերեն քարտեզը, որը գիտական – կատարողական բարձր մակարդակով բացառիկ տեղ է գրավում մնացած բոլոր աղբյուրների մեջ, չնայած որ զերծ չէ որոշակի թերություններից։ Հայալեզու աղբյուներից կարելի է առանձնացնել Ա Աշխարհամարտի սկզբին Թիֆլիսում հրատարակված անգլիացի ճանապարհորդ-ուսումնասիրողներ ու հայագետներ Լինչի և Օսվալդի ‹‹Հայաստան և հարևան երկրներ›› քարտեզը (խմբագիր` Արտաշես Աբեղյան)` իր մի շարք արժանիքներով ու թերություններով։ Պատկերացում կազմելու համար ներկայացվող քարտեզի ընդգրկելիության աստիճանի մասին, բերենք մի շարք թվեր։ Քարտեզներ 2-17-ում ներկայացված բնակավայրերի ընդհանուր թիվը (առանց ‹‹կույր քարտեզներում›› – հարակից տարածքներում տեղակայված բնակավայրերի) կազմում է 8833։»
Եղբայրները (ֆիլմ, 2009)
Սյուժե
Սեմի գնալուց հետո Թոմմին փորձում է օգնել եղբոր ընտանիքին և այնպես անել, որ աղջիկները հոր բացակայությունը չզգան։ Թոմմին իր հին ընկերների հետ վերանորոգում է խոհանոցը աղջիկների և Գրեյսի համար։ Գրեյսի դժգոհությունն իր փեսայի նկատմամբ կամաց-կամաց մեղմանում է։ Ամիսների ընթացքում Գրեյսի և Թոմմիի միջև զգացմունքներ են առաջանում, որոնք արտահայտվում են բուխարու մոտ ունեցած համբույրով։ Հետո նրանք զղջում են դրա համար, թեև Թոմմին շարունակում է սիրաշահել զարմիկներին։ Այդ ընթացքում Սեմը և Ջոն խոշտանգումների են ենթարկվում զինյալների կողմից և ստիպված են լինում նկարահանվել նրանց տեսագրություններում։ Ի վերջո, զինյալները որոշում են ավելի կտրուկ քայլերի դիմել և զենքի սպառնալիքով ստիպում են Սեմին կապարե ձողով ծեծելով սպանել Ջոյին։
Ռաֆայել Թադևոսյան
Պարգևներ
Պարգևատրվել է ՀՀ Պաշտպանության նախարարության մի շարք գերատեսչական մեդալներով։ Բացի շնորհել են պարգևներ ԵԿՄ-ից և Վան-Վասպուրական հայրենակցական միությունից։ Երկրապահ-կամավորականների միության նախագահ, Արցախի հերոս գեներալ-լեյտենանտ Մանվել Գրիգորյանի հրամանով՝ Թադևոսյանը պարգևատրվեց միության հուշամեդալով ։ Նկատի առնելով Ռ.Թադևոսյանի մեծ ավանդը Վան-Վասպուրական հայրենակցական միության գործունեության ասպարեզում՝ միության նախագահ Ռոմիկ Հովնանյանը հեղինակին պարգևատրեց միության Ոսկե մեդալով ։
Եղբայրները (ֆիլմ, 2009)
Սյուժե
Որոշ ժամանակ անց Սեմը փրկվում է ամերիկյան ուժերի շնորհիվ և վերադառնում տուն։ Նա հրաժարվում է պատմել Աֆղանստանում կատարվածի մասին և ասում է՝ թե չգիտի ինչպես է մահացել Ջոն։ Աֆղանստանում տեղի ունեցած դեպքերն իրենց ազդեցությունն են ունենում Սեմի հոգեկան աշխարհի վրա և նրա մոտ ի հայտ են գալիս հոգեկան շեղումներ։ Նա մտածում է, որ Թոմմին և Գրեյսը սեռական հարաբերություններ են ունեցել իր բացակայության ընթացքում։ Կասկածները հաստատվում են, երբ Մեգիի ծննդյան առիթով կազմակերպված խնջույքի ժամանակ, նեղացած Իզաբելը Սեմի վրա բարկանալով ասում է, որ իր բացակայության ամբողջ ընթացքում Գրեյսն ու Թոմմին քնել են իրար հետ։ Դրանից հետո ընտանիքը տատիկի և պապիկի տնից վերադառնում է տուն։ Զայրացած Սեմը ոչնչացնում է խոհանոցի կահույքը և ատրճանակը պարզում Թոմմիի վրա, ով ուզում էր հանգստացնել եղբորը։
Ռաֆայել Թադևոսյան
Ակտիվ քաղաքացիական դիրքորոշում
Ռաֆայել Թադևոսյանը ազգային-հասարակական կյանքում ակտիվ մտավորական գործիչներից է։ 24.06.2013-ին ստորագրել է հայ 350 մտավորականների բողոքը ՀՀ և ԼՂՀ նախագահներին. Գանձասարի վանական համալիրի պարիսպը ոչնչացնելու կապակցությամբ ։ Ռազմական պատմաբան Ռաֆայել Թադևոսյանի անունը այդ նամակը ստորագրած մտավորականների ցուցակում թիվ 305-ն է՝ գտնվում է թիվ 304. Ստեփան Ստեփանյանի – պատմական գիտությունների դոկտոր, պրոֆեսոր, Միջազգային ինֆորմատիզացիայի ակադեմիայի ակադեմիկոս և թիվ 306. Ռուբեն Սաֆրաստյանի -_ ՀՀ ԳԱԱ Արևելագիտության ինստիտուի տնօրեն, պատմաբան-արևելագետ միջև ։
Եղբայրները (ֆիլմ, 2009)
Սյուժե
Ոստիկանությունը ժամանում է և ձերբակալում Սեմին։ Նա հայտնվում է հոգեբուժարանում։ Գրեյսը պարբերաբար այցելում է ամուսնուն և ասում, որ, եթե Սեմը իրեն չպատմի, թե ինչու է հայտնվել այդ վիճակում, նրանց միջև ամեն ինչ կվերջանա։ Սեմը վստահելով կնոջը պատմում է նրան, որ ինքն է սպանել Ջոյին։ Նրանք գրկախառնվում են և շարունակում ապրել համատեղ կյանքով։
Աղբյուրներ
Կատեգորիա:2009 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ռիմեյք ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր Կատեգորիա:Relativity Media ֆիլմեր Կատեգորիա:Ամերիկյան ռազմական ֆիլմեր Կատեգորիա:2000-ականների դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ռազմական ֆիլմեր Կատեգորիա:Ֆիլմեր ընտանիքի մասին Կատեգորիա:Ամերիկյան ռիմեյք ֆիլմեր Կատեգորիա:Ամուսնական դավաճանությունը ֆիլմերում
Ռաֆայել Թադևոսյան
Ռաֆայել Թադրոսյանի «Դրվագներ հայոց ռազմական պատմությունից. XIX-XX դարեր» գիրքը
Ընդ որում, մեծապես կարևորվում էր այն իրողությունը, որ գրված հատուկ այս գրքի ներկայացման համար «Երկու խոսք» է գրել Արցախի հերոս, զորավար Արկադի Տեր–Թադևոսյանը (Կոմանդոս)։
2012 թվական։ Մեսրոպ Մաշտոցի անվան հին ձեռագրերի ինստիտուտի` Մատենադարանի նորակառույց մասնաշենքի շքեղաշուք դահլիճն իր գոյության ընթացքում առաջին անգամ էր հյուրընկալում այդքան մեծաքանակ բարձրաստիճան զինվորականների։ Նրանց հետ էին նաև հանրապետությունում ճանաչված պատմաբան-գիտնականներ, նախկին ազատամարտիկներ, Ղարաբաղյան շարժման ղեկավարներ, մանկավարժներ, ուսանողներ։ Առիթը ռազմական պատմաբան-թանգարանագետ Ռաֆայել Թադևոսյանի «Դրվագներ հայոց ռազմական պատմությունից (XIX-XX դարեր)» մեծածավալ աշխատության և նրան կից 17 ռազմապատմական-ուսումնական քարտեզների` 1826-28 թթ. ռուս-պարսկական պատերազմից մինչև Շուշիի ազատագրում, շնորհանդեսն էր ։
Արտիս գրադարան
Արտաքին հղումներ
Կատեգորիա:Ամստերդամի գրադարաններ Կատեգորիա:Նիդերլանդների գրադարաններ
Ռաֆայել Թադևոսյան
Ռաֆայել Թադրոսյանի «Դրվագներ հայոց ռազմական պատմությունից. XIX-XX դարեր» գիրքը
Շնորհանդեսին ելույթ ունեցողները` Երևանի պետական համալսարանի պատմության ֆակուլտետի դեկան Էդիկ Մինասյանը, հանրային խորհրդի նախագահ, ՀՀ Երրորդ Հանրապետության առաջին վարչապետ, 1992-93 թթ. պաշտպանության նախարար Վազգեն Մանուկյանը, Արցախի հերոս, գեներալ-մայոր Արկադի Տեր-Թադևոսյանն ու մյուսները, շնորհավորելով հեղինակին իր գործերի գործն ավարտին հասցնելու առթիվ, միաժամանակ նշեցին այն հսկայածավալ աշխատանքը, որ կատարել է Թադևոսյանը` ի մի բերելով մեր ժողովրդի ռազմական պատմությունը վերջին երկու հարյուրամյակում և, արժևորելով գիտնականի աշխատանքը՝ նպատակահարմար գտան միջնորդել հանրապետության պատկան մարմիններին` գիրքն ու քարտեզները դպրոցներում ու բուհերում ուսումնական պարտադիր դիսցիպլին դարձնելու։ Գրականագետ Սերժ Սրապիոնյանն իր խոսքում նշեց, որ գրքի միակ «թերությունը» այս հանրագիտարանային նշանակության աշխատությունը «դրվագներ» կոչելն է, քանի որ այն մի ամբողջ լիակատար պատմագիտական աշխատության արժեք ունի, և առաջարկեց աշխատությունը քարտեզներով հանդերձ ներկայացնել համապատասխան գիտական խորհրդին` Ռաֆայել Թադևոսյանին պատմական գիտությունների դոկտորի գիտական աստիճան շնորհելու համար ։
Հեղինակի առաջաբանը
Շատ կարևոր տեղեկատվություն է պարունակում հեղինակի առաջաբանը, որտեղ նա շեշտում է, թե «Հայտնի իրողություն է, որ «Ռազմական պատմությունը» կազմում է «Պատմություն» գիտության և առարկայի կարևորագույն մասերից մեկը, եթե ոչ առավել կարևորագույնը։ Հայոց պատմության պարագայում այս ճշմարտությունը, կարելի է ասել, աներկբա է։ Մեր պատմությունը ծայրեծայր լեփլեցուն է ամեն տեսակի ու նրբերանգների պատերազմներով ու ռազմական կոնֆլիկտներով։ Վաղնջական ժամանակներից սկսած մինչև մեր օրերը, այն է` մինչև Արցախյան ազատամարտը, հայ ժողովուրդը ստիպված է եղել իր հայրենիքը պաշտպանել օտար նվաճողներից` լինի դա Ասորեստանը, Պարսկաստանը, Հռոմը, Արաբական Խալիֆայությունը, Բյուզանդիան, թե 1918-ից կեղծ-գողացված անունով հրապարակ իջած Ադրբեջանը։» ։
Ռաֆայել Թադրոսյանի «Դրվագներ հայոց ռազմական պատմությունից. XIX-XX դարեր» գրքից։
Հատվածներ Ռաֆայել Թադրոսյանի «Դրվագներ հայոց ռազմական պատմությունից. XIX-XX դարեր» գրքից
Խիստ կարևոր են Ռաֆայել Թադևոսյանի «Դրվագներ հայոց ռազմական պատմությունից. XIX-XX դարեր» գրքից որոշ հատվածներ, որոնք ռազմապատմական գիտական բանաձևերի և ուղենշային ռազմապատմական հարցադրումների նշանակություն ունեն։ Օրինակ՝ Թադևոսյանը հստակ մատնանշում է, թե ռազմական պատմությունը չպետք է դիտվի որպես շարքային գիտություն կամ առարկա։ Այն նախևառաջ ինքնապահպանման գիտություն է, որն օդի ու ջրի նման անհրաժեշտ է հենց հայ ժողովրդին։
Գրքից մեջբերվել են մասնավորապես հետևյալ հատվածները։
Աղբյուրներ
Կատեգորիա:Երևանի պետական համալսարան Կատեգորիա:ԵՊՀ պատմության ֆակուլտետ Կատեգորիա:ԵՊՀ պատմության ֆակուլտետի շրջանավարտներ Կատեգորիա:Հայ պատմաբաններ Կատեգորիա:Ռազմական պատմություն Կատեգորիա:Հայ փոխգնդապետներ Կատեգորիա:Հայ ռազմական պատմաբաններ
Սեն Քրիստոֆ (Ծովափնյա Շարանտի գավառ)
Համայնքի INSEE կոդ՝ 17315։
Բնակչություն
Համայնքի բնակչությունը 2010 թվականին կազմում էր 1230 մարդ։
Արտաքին հղումներ
Կատեգորիա:Ֆրանսիայի համայնքներ
Սառա Ջեֆրի
Կենսագրություն
Ծնվել է Բրիտանական Կոլումբիայի Վանկուվեր քաղաքում։ Երգում, պարում և մասնակցում է մյուզիքլներում և պարային բեմադրություններում՝ սկսած երեք տարեկանից։ 15 տարեկան հասակում ընդլայնել է իր տաղանդները՝ կինոյում և հեռուստատեսությունում աշխատելու համար։ Նկարահանումների ընդմիջումների ժամանակ՝ ելույթ է ունենում BODY պարային խմբում։
Առաջին դերը կատարել է «Այլմոլորակայինները տան մեջ» հեռուստասերիալի պիլոտային սերիայում և հետո ստացել է գլխավոր դեր «Վտարականը» հեռուստասերիալում՝ համագործակցելով Թենդի Նյուտոնի հետ և կատարել է նրա դստեր՝ Էվի Թրևիսի դերը ։ Արդյունքում նա միացել է FOX հեռուստաալիքի «Սոճիներ» գիտաֆանտաստիկ հեռուստասերիալի դերասանական կազմին, որտեղ աշխատել է Մեթ Դիլոնի և Կառլա Գուջինոյի հետ ։
2015 թվականի հունիսին սկսել է նկարահանվել «Կապույտի երանգները» հեռուստասերիալում, որտեղ կատարել է Հարլի Սանթոսի դստեր՝ Քրիստինա Սանթոսի դերը, իսկ Հարլի Սանթոսի դերակատարը եղել է Ջենիֆեր Լոպեսը ։ Պրեմիերան կայացել է NBC հեռուստաալիքով՝ 2016 թվականի սկզբին։
Ծանոթագրություններ
Կատեգորիա:Կանադացի հեռուստատեսային դերասաններ Կատեգորիա:Կանադացի կինոդերասանուհիներ Կատեգորիա:Կանադացի պարուհիներ Կատեգորիա:Կանադացի երգչուհիներ Կատեգորիա:21-րդ դարի դերասանուհիներ Կատեգորիա:Թատրոնի դերասանուհիներ Կատեգորիա:Կանադացի հեռուստատեսային դերասանուհիներ
Գորանա (Աբխազիա)
Գորանա (Աբիձա, մինչև 1948 թվականը՝ Ծուգուրովկա, վրացերեն՝ გორანა), գյուղ Աբխազիայի Սուխումի շրջանում, Սուխումից 10 կմ հյուսիս։ Գտնվում է ծովի մակարդակից 320 մետր բարձրության վրա։
Բնակչությունը
1959 թվականի տվյալներով, գյուղում բնակվում էր 181 մարդ, հիմնականում հայեր, իսկ 1989 թվականին՝ 104 մարդ, կրկին հայեր ։
Բնակիչներն զբաղվում են ծխախոտի և թեյի մշակությամբ, այգեգործությամբ և անասնապահությամբ։ Գյուղն ուներ հայկական տարրական դպրոց։
Հիմնադրել են Տրապիզոնից գաղթած համշենահայերը՝ 1887 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Գոհարմելիք
Գոհարմելիք, հայկական արական անուն։ Առաջացել է հայերեն գոհար և արաբերեն melik բառերից ։
Ծանոթագրություններ
Կատեգորիա:Հայկական արական անձնանուններ
Անժ Պիտու (վեպ)
Անժ Պիտու (Ange Pitou), ֆրանսիացի գրող Ալեքսանդր Դյումայի վեպը։ Չորս պատմա-արկածային վեպերի ցիկլի (ընդհանուր անվանումն է՝ «Բժշկի նշումները») երրորդ մասն է։ Այս վեպը գրվել է Օգյուստ Մակեի հետ համագործակցությամբ և առաջին անգամ հրապարակվել է «Լա Պրես» (La Presse) օրաթերթում 1850-1851 թվականներին։
Իրադարձությունների ժամանակաշրջանը
Վեպի իրադարձությունները տեղի են ունենում Ֆրանսիական մեծ հեղափոխության ժամանակ։ Պատմությունը սկսվում է «1789 թվականի մի հուլիսյան հինգշաբթի օր», որին նախորդում էր հուլիսի 14-ի երեքշաբթի օրը, երբ տեղի ունեցավ Բաստիլի գրավումը, և շարունակվում է երեք ամիս, մինչև 1789 թվականի հոկտեմբերի յոթը ։
Ծանոթագրություններ
Կատեգորիա:Ալեքսանդր Դյումայի վեպեր
Աման (Արդենների գավառ)
Աման (Amagne), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2014 թվականի դրությամբ կազմում է 721 մարդ, բնակչության խտությունը` 77.36 մարդ/կմ²։ Բնակավայրը զբաղեցնում է 9.32 կմ² տարածք։
Աշխարհագրություն
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 33 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 436 աշխատունակ (15-64 տարեկան) բնակիչ, որոնցից ակտիվ էին 327-ը, իսկ ոչ ակտիվները` 109։ Ակտիվության ցուցանիշը կազմում է 75,0 %։ 327 աշխատունակ մարդկանցից աշխատել է 293 անձ (163 տղամարդ և 130 կին)։ Գործազուրկ են եղել 34 անձ (12 տղամարդ և 22 կին)։ 109 անաշխատունակներից 35-ը եղել են աշակերտներ կամ ուսանողներ, 30-ը` թոշակառուներ, իսկ 44-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Առաջին համաշխարհային պատերազմի հերոսների հուշանշան (Շախտի)
Առաջին համաշխարհային պատերազմի հերոսների հուշանշան, հուշարձան ՌԴ Ռոստովի մարզի Շախտի քաղաքում։
Պատմություն
Քաղաքի օրը և Հանքագործի օրը՝ 2014 թվականի օգոստոսի 31-ին, Շախտի քաղաքի Ալեքսանդրի զբոսայգում հանդիսավորությամբ բացվեց հուշահամալիր՝ նվիրված Առաջին համաշխարհային պատերազմի (1914-1918) հերոսներին։ Արձանի տեղադրումը նվիրված է Առաջին համաշխարհային պատերազմի սկզբի 100-ամյակին։ Այդ պատերազմի մարտերում Դոնի երկրամասից մասնակցել է մոտ 125 հազար կազակ, վաթսուն հեծելագունդ, երեսուներեք հեծելազորային մարտկոց, վեց պլաստունյան գումարտակ, հինգ պահեստային զորագունդ, երեք պահեստային մարտկոց և ավելի քան ութսուն առանձին հատուկ հարյուրյակ։ Դոնցիները մասնակցել են ռազմական գործողությունների մեծամասնությանը։
1914-1918 թվականների գործողությունների ընթացքում Դոնի կազակները ողջ աշխարհի համար դարձան տոկունության, քաջության և հերոսության օրինակ։ 193 սպա և ավելի քան 3700 շարքային կազակներ պարգևատրվել են Սուրբ Գեորգիի շքանշանով, Գեորգիևյան զենքով, Գեորգիևյան խաչերով և մեդալներով։ Առաջին համաշխարհային պատերազմի ժամանակաշրջանում ամենապատվաբեր զինվորական պարգևով՝ Գեորգիևյան խաչով պարգևատրված առաջին ստորին աստիճանավորը եղել է ծնունդով Նիժնե-Կալմիկովսկի խուտորից Դոնի կազակ, Երմակ Տիմոֆեևիչի անվան Դոնի կազակական 3-րդ գնդի 6-րդ հարյուրավորի եֆրեյտոր Կուզմա Ֆիրսովիչ Կրյուչկովը։
Հուշանշանը տեղադրելու նախաձեռնողը դարձել է Շախտիի Յակով Պետրովիչ Բակլանովի անվան կազակական կադետական կորպուսը։ Նախագիծը մշակվել է շախտիեցիների կողմից։ Հուշարձանն օծել է Շախտիի և Միլլերովոյի եպիսկոպոս Սիմոնը։ Տոնական և հանգստյան օրերին այստեղ հիշատակի հերթապահություն են իրականացնում Շախտիի Յակով Պետրովիչ Բակլանովի անվան կազակական կադետական կորպուսի սաները։
Նկարագրություն
Պատվանդանին երկգլխանի արծիվ է, որը ճանկերում սեղմում է կադետական դրвշակը, որը զարդարված է ռուսաց վերջին կայսր Նիկոլայ II-ի անվանագրով։ Երկգլուխ արծվի թևերի տակ գտնվող սալիկներին փորագրված են Առաջին համաշխարհային պատերազմին մասնակցած Դոնի կազակական բոլոր զորամիավորումների անունները։